==== Private sorger og faglig skuffelse ====
[[Fil:Smetana1854portrait.jpg|thumb|standing|Et oliemaleri af Smetana, 1854.]]
I årene mellem 1854 og 1856 led Smetana en række personlige slag. I juli 1854 døde hans næstældste datter, Gabriela, af [[tuberkulose]]. Et år senere døde hans ældste datter, Bedriska, der i en alder af fire år havde vist en særlig musikalsk begavelse, af [[skarlagensfeber]].<ref Name= Clap22> Clapham (1972), s. 22.</ref> Smetana skrev sin klavertrio i g-mol som en hyldest til hende. Den blev opført i Prag den 3. december 1855 og blev, ifølge komponisten, modtaget "hårdt" af kritikerne, selv om Liszt lovpriste den.<ref name= Ottlov1/><ref>Large, s. 63-65.</ref> Smetanas sorger fortsatte; lige efter Bedriskas død var en fjerde datter, Kateřina, blevet født, men også hun døde i juni 1856. På dette tidspunkt var Smetanas hustru Kateřina også blevet diagnosticeret med tuberkulose.<ref Name= Clap22/>
Musik